17 ΣΕΠΤΕΜΒΡΙΟΥ 2021
Έκτακτη είδηση. Σύμφωνα με τις αρχές, αγνοείται και ο Μπράιαν.
Δεκάδες διαδηλωτές συγκεντρώθηκαν στη γειτονιά
όπου μένουν οι γονείς του Μπράιαν…
…λένε ότι δεν θα φύγουν χωρίς απαντήσεις.
Απομακρυνθείτε!
Τρομερή ανατροπή στην υπόθεση.
Πλέον έχουμε δύο αγνοούμενους νέους.
Η πρώτη μου αντίδραση στην εξαφάνισή του ήταν
"Όχι, το έχει σκάσει".
Κανείς δεν ξέρει πού είναι. Ούτε η αστυνομία ούτε το FBI.
Ούτε οι γονείς του ξέρουν, λένε.
Οι ειδικοί ρωτούν αν είναι κάποιος που θα αυτοκτονούσε
ή που πιθανόν να τρεπόταν σε φυγή.
Η Γκάμπι εξακολουθούσε να αγνοείται
και το ένα άτομο που ήταν μαζί της ήταν πλέον εξαφανισμένο.
Από την Γκάμπι πέρασαν στον Μπράιαν
κι εγώ σκεφτόμουν "Δεν έχω βρει την κόρη μου. Πρέπει να τη βρω".
Η προσοχή των ΜΜΕ στράφηκε στον εξαφανισμένο Μπράιαν,
αλλά σε εκείνο το σημείο
χρειαζόταν πτώμα για να αποδειχθεί ένα έγκλημα.
Δεν μπορούσαμε να τον συλλάβουμε.
Εστιάσαμε πλήρως στο να βρούμε την Γκάμπι.
ΑΜΕΡΙΚΑΝΙΚΟΣ ΦΟΝΟΣ: ΓΚΑΜΠΙ ΠΕΤΙΤΟ
18 ΣΕΠΤΕΜΒΡΙΟΥ
Καμία ενημέρωση για το πού βρίσκεται.
ΚΟΜΗΤΕΙΑ ΤΙΤΟΝ, ΓΟΥΑΪΟΜΙΝΓΚ
Οι αρχές ζητούν από όποιον τους είδε να επικοινωνήσει με το FBI.
Ζητήσαμε από το κοινό να βοηθήσει και ανταποκρίθηκε με το παραπάνω.
Λαμβάναμε 200-300 πληροφορίες τη μέρα…
ΚΑΪΛ ΕΙΔΙΚΟΣ ΠΡΑΚΤΟΡΑΣ FBI
…σε όλη τη χώρα.
Κάποιος δημοσίευσε σήμερα ότι βρήκε μια εικόνα της Γκάμπι
στο φόντο μιας φωτογραφίας με ονομαστική αναφορά άλλου ατόμου.
Χάζευα στο κινητό μου
και πέτυχα μια ανάρτηση TikTok
από μια κοπέλα, τη Μιράντα.
Γεια. Με λένε Μιράντα Μπέικερ
και στις 29 Αυγούστου το αγόρι μου κι εγώ πήραμε τον Μπράιαν με το αμάξι
στο Εθνικό Πάρκο Γκραντ Τίτον.
Ελπίζω να βοηθήσω στην αναγνώρισή του
γιατί κι εγώ τον είδα από το TikTok.
Σκεφτόμουν "Ακούγεται σαν αυτόν που πήρα εγώ με το αμάξι".
ΝΟΡΜΑ ΤΖΙΝ ΓΙΑΛΟΒΕΤΣ ΚΑΤΟΙΚΟΣ ΠΕΡΙΟΧΗΣ
Τηλεφώνησα αμέσως στον σερίφη.
Η τελευταία γνωστή τοποθεσία του βαν…
ΜΑΤ ΚΑΡ ΣΕΡΙΦΗΣ ΚΟΜΗΤΕΙΑΣ ΤΙΤΟΝ
…θα περιόριζε σημαντικά την περιοχή έρευνας.
Αρχίσαμε να ακούμε για την Γκάμπι…
ΤΖΕΝ ΚΑΙ ΚΑΪΛ ΜΠΕΘΟΥΝ ΒΛΟΓΚΕΡ ΝΟΜΑΔΕΣ
…τη δεύτερη εβδομάδα του Σεπτεμβρίου, νομίζω.
Όταν αγνοείται ένας νομάδας, το νέο διαδίδεται πολύ γρήγορα στην κοινότητα.
Ήταν παντού, στα σόσιαλ μίντια.
Δεν το έχουν αναγνωρίσει καθώς η Γκάμπι…
Παρακολουθούσαμε το χρονοδιάγραμμα.
Το FBI εκτιμούσε ότι έγινε κάποια στιγμή μεταξύ 21 και 24
και δεν ήμασταν καν εκεί εκείνες τις μέρες.
Στις 27 Αυγούστου
ψάχναμε για ένα μέρος να περάσουμε τη νύχτα.
Φίλοι είπαν "Ρίξτε μια ματιά στο Σπρεντ Κρικ".
Ήρθαμε, κοιμηθήκαμε και συνεχίσαμε το ταξίδι μας.
Επεξεργαζόμουν το βίντεο του YouTube από το χρονοδιάγραμμα του Σπρεντ Κρικ
της 27ης Αυγούστου.
Είχα δίπλα μου το κινητό μου,
όταν έλαβα ειδοποίηση από έναν φίλο μας με τροχόσπιτο
που έλεγε "Red White and Bethune, ελέγξτε ό,τι πλάνα έχετε.
Το χρονοδιάγραμμα άλλαξε".
Διάβασα την ανάρτηση της Υπηρεσίας Εθνικών Πάρκων
και έγραφε 27 ή 28 Αυγούστου.
Άσπρισα ολόκληρη και το αίμα πάγωσε στις φλέβες μου,
γιατί είπα "Το έχω".
Είναι το βαν της.
Είναι το βαν της Γκάμπι.
Είπα "Θα το δημοσιεύσουμε.
Πρέπει να κυκλοφορήσει αμέσως".
ΚΑΜΕΡΑ ΕΠΙΑΣΕ ΤΟ ΒΑΝ ΤΗΣ ΓΚΑΜΠΙ;
Όταν ξυπνήσαμε την επομένη, είχε πάνω από ένα εκατομμύριο προβολές.
Σχεδόν πετάχτηκα όρθια.
Να το βαν. Το βρήκαν.
Ήμουν στο κέντρο διοίκησης όταν λάβαμε το βίντεο των Μπεθούν
και έδειχνε ότι ήταν στην περιοχή του Σπρεντ Κρικ.
Μόλις έφτασα στο σημείο όπου είχαν παρκάρει το βανάκι τους,
κοίταξα το βίντεο και είδα ότι τα δέντρα ταίριαζαν,
το ίδιο και τα σημάδια στο έδαφος όπου βρισκόταν το βανάκι.
Έτσι επιβεβαιώσαμε τις πληροφορίες
που ήδη είχαμε από τους παρόχους τηλεφωνίας,
για μια καλύτερη περιοχή έρευνας.
19 ΣΕΠΤΕΜΒΡΙΟΥ
20 ΜΕΡΕΣ ΑΠΟ ΤΕΛΕΥΤΑΙΑ ΕΠΙΚΟΙΝΩΝΙΑ
Τη δεύτερη μέρα της έρευνας επικεντρωνόμασταν στον βυθό του ποταμού,
κοντά στο τελευταίο σημείο που κατασκήνωσαν.
Η έφιππη έρευνα ενδείκνυται σε περιοχές άγριας φύσης,
οπότε είχαμε μια έφιππη ομάδα που ανέβαινε το ρυάκι του Σπρεντ Κρικ,
συν την ομάδα που πήγαινε πεζή.
Ξαφνικά,
ένα από τα μέλη της ομάδας είδε κάτι που θεώρησαν ότι ήταν πτώμα ανθρώπου.
Ήταν ξαπλωμένη στο πλάι.
Ήταν τυλιγμένη με ένα φούτερ.
Η τελευταία μέρα που ξέρουμε ότι ήταν ζωντανή ήταν η 27η Αυγούστου.
Τη βρήκαμε στις 19 Σεπτεμβρίου.
Πιστεύουμε ότι βρισκόταν στην ίδια θέση όλο εκείνο το χρονικό διάστημα.
Μπροστά της στο έδαφος υπήρχε ένα σημάδι πυράς,
σαν να προσπάθησαν να ανάψουν φωτιά,
αλλά δεν βρήκαμε τυχόν υλικά για το άναμμά της.
Δεν φορούσε τις μπότες της. Ήταν δίπλα στο σώμα της και στη φωτιά.
Δεν κειτόταν σε φυσική θέση
και οι ερευνητές θεώρησαν ότι ο τόπος του εγκλήματος είχε σκηνοθετηθεί.
Είχαμε ορίσει ζώνη απαγόρευσης πτήσεων πάνω από το Εθνικό Πάρκο.
Ωστόσο, υπήρχαν ειδησεογραφικοί οργανισμοί
που έστελναν ελικόπτερα στην περιοχή έρευνας.
Έπρεπε να προστατέψουμε, και γρήγορα, τον τόπο του εγκλήματος
και την αξιοπρέπεια της Γκάμπι.
Ο ιατροδικαστής έκρινε τον θάνατο της Γκάμπι ως ανθρωποκτονία
προκληθείσα από αμβλύ αντικείμενο και στραγγαλισμό.
ΤΡΑΥΜΑΤΙΣΜΟΣ ΣΥΜΒΑΤΟΣ ΜΕ ΣΤΡΑΓΓΑΛΙΣΜΟ
Είχαμε
πολλά ανάμεικτα συναισθήματα.
Όλοι ελπίζαμε σε μια διαφορετική έκβαση.
Ο προϊστάμενος του FBI πήγε αμέσως να ενημερώσει την οικογένεια,
για να το μάθουν από εμάς και όχι από τα μέσα ενημέρωσης.
ΓΡΑΦΕΙΟ ΣΕΡΙΦΗ ΚΟΜΗΤΕΙΑΣ ΤΙΤΟΝ
Το πρωί της 19ης
μας είπαν ότι είχε…
ΤΖΙΜ ΣΜΙΝΤ ΠΑΤΡΙΟΣ ΤΗΣ ΓΚΑΜΠΙ
…βρεθεί σορός συμβατή με την κόρη μας, την Γκάμπι.
Είπα "Είστε σίγουροι;
Πρέπει να είστε σίγουροι για να κάνω το τηλεφώνημα".
Είπε "Θα σου δείξω αυτό, και δεν το θέλω, αλλά υπάρχουν
πράγματα που ίσως μπορείς να αναγνωρίσεις".
Ήταν η Γκάμπι…
ξαπλωμένη στο έδαφος,
στην αριστερή πλευρά σε εμβρυϊκή στάση.
Τα μαλλιά της έβγαιναν από την κουκούλα που φορούσε στο κεφάλι.
Κειτόταν…
κειτόταν στο χώμα για εβδομάδες.
Στην ερημιά.
Εγκαταλελειμμένη σαν σκουπίδι από κάποιον που υποτίθεται ότι την αγαπούσε.
Κατέρρευσα κατά γης.
Έπρεπε να πιάσω το τηλέφωνο…
να ανακτήσω την ψυχραιμία μου
και να πάρω τη Νίκι.
Να καλέσω τον Τζο και την Τάρα σε ομαδική κλήση
και να τους πω από 3.000 χιλιόμετρα μακριά ότι η κόρη μας ήταν νεκρή.
Ήταν το χειρότερο τηλεφώνημα της ζωής μου.
ΤΖΟ ΠΕΤΙΤΟ ΜΠΑΜΠΑΣ ΤΗΣ ΓΚΑΜΠΙ
Θυμάμαι τη 19η Σεπτεμβρίου.
Με πήραν τηλέφωνο και μου είπαν
ότι δεν θα ξανάβλεπα την κόρη μου.
Εγώ δεν θυμάμαι τίποτα.
ΤΑΡΑ ΠΕΤΙΤΟ ΜΗΤΡΙΑ ΤΗΣ ΓΚΑΜΠΙ
Είναι η χειρότερη μέρα
της ζωής μας.
Σκέφτομαι τις τελευταίες στιγμές.
Είμαι σίγουρος ότι ήταν φοβισμένη.
Και όποτε φοβόταν, έπαιρνε εμένα ή τον Τζιμ, εσένα ή τη Νίκι.
Οπότε…
Δεν ξέρω ποιον φώναξε.
Άνοιξα την πίσω πόρτα, γιατί τα παιδιά ήταν…
ΝΙΚΟΛ ΣΜΙΝΤ ΜΑΜΑ ΤΗΣ ΓΚΑΜΠΙ
…έξω όσο μιλούσαμε,
και είπα "Ελάτε όλοι μέσα".
Ήθελα να το πω εγώ στα παιδιά μου.
Ήταν ό,τι χειρότερο έχω νιώσει ποτέ.
ΤΙΤΖΕΪ ΣΜΙΝΤ ΑΔΕΛΦΟΣ ΤΗΣ ΓΚΑΜΠΙ
Ξέσπασα σε κλάματα.
Ακόμα και τώρα, δεν ξέρω καν αν το έχω χωνέψει.
Ήταν η πρώτη φορά που είδα τα κορίτσια να καταρρέουν.
Ήξεραν ότι η αδερφή τους δεν θα επέστρεφε ποτέ.
Έλαβα ένα μήνυμα από δημοσιογράφο.
Έλεγε "Είδες τις ειδήσεις;"
Η καρδιά μου έσπασε.
Και είπε "Βρήκαν ένα πτώμα".
ΡΟΟΥΖ ΝΤΕΪΒΙΣ ΦΙΛΗ ΤΗΣ ΓΚΑΜΠΙ
Ήταν η πρώτη φορά στη ζωή μου που έμεινα άφωνη.
Δεν έχω ξανανιώσει ποτέ έτσι.
Το χειρότερο είναι ότι δεν πρόκειται καν για απώλεια.
Μα για κάποιον που σου τον πήραν.
Κάποιος άλλος αποφάσισε ότι είχε το δικαίωμα
να στερήσει από τη ζωή σου για πάντα κάποιον που αγαπάς.
Νεότερες ειδήσεις για την εξαφάνιση της Γκάμπι Πετίτο…
Παρακολουθούσα μια ειδησεογραφική εκπομπή
και έβγαλαν μια έκτακτη είδηση ότι είχαν βρει το πτώμα της.
Έγινα κομμάτια.
ΤΖΑΚΣΟΝ ΠΡΩΗΝ ΦΙΛΟΣ ΤΗΣ ΓΚΑΜΠΙ
Ήταν η πρώτη μου αγάπη.
Όταν μαθεύτηκε
ότι είχαν βρει το πτώμα της,
δεν ήξερα τι να σκεφτώ.
ΦΙΛΗ ΤΗΣ ΓΚΑΜΠΙ ΚΑΙ ΤΟΥ ΜΠΡΑΪΑΝ
Ήθελα να το ξεχάσω ή να ξυπνήσω,
λες και ήταν κάτι σαν κακό όνειρο.
Μόλις βρήκαμε την Γκάμπι,
η έρευνα πήρε πραγματικά άλλες διαστάσεις.
Έπρεπε να επανεστιάσουμε την προσοχή μας στο ποιος είναι ο ύποπτος
και πώς θα τεκμηριώσουμε την υπόθεση
για να ασκήσουμε δίωξη.
27 ΑΥΓΟΥΣΤΟΥ
ΤΕΛΕΥΤΑΙΑ ΜΕΡΑ ΠΟΥ ΕΘΕΑΘΗ ΖΩΝΤΑΝΗ
Ξέρουμε ότι στις 27 Αυγούστου γύρω στη μία,
ο Μπράιαν κι η Γκάμπι ήταν στο εστιατόριο Merry Piglets στο Τζάκσον.
Εκεί, μια γυναίκα είπε ότι είδε
την Γκάμπι και τον Μπράιαν να καβγαδίζουν.
ΦΩΝΗ ΜΑΡΤΥΡΑ
Ο Μπράιαν έδειχνε πολύ συγχυσμένος.
Τσαντισμένος, μάλλον. Θυμωμένος.
Σηκώθηκαν πολύ απότομα και έφυγαν από το εστιατόριο.
Η Γκάμπι ήταν πολύ ταραγμένη. Έκλαιγε.
1:45 Μ.Μ.
Όταν μου τηλεφώνησε στις 27 του μήνα…
Η ΓΚΑΜΠΙ ΚΑΛΕΙ ΤΟΝ ΤΖΑΚΣΟΝ
…σκέφτομαι ότι ίσως αν είχα απαντήσει,
θα είχα βοηθήσει ή θα είχε άλλη έκβαση.
Μετά, πήγαν στο σούπερ μάρκετ όπου τους έπιασαν οι κάμερες.
Μόλις φεύγουν από εκεί,
κατευθύνονται από το Τζάκσον προς το Σπρεντ Κρικ.
ΣΠΡΕΝΤ ΚΡΙΚ 6:00 Μ.Μ.
Στο βίντεο των Μπεθούν, το λευκό βαν είναι στην άκρη του δρόμου
μεταξύ 6:00 και 6:30 το απόγευμα.
Καθώς περνούσαμε δίπλα του,
έδειχνε θεοσκότεινο, κατάκλειστο,
και υπέθεσα ότι είχαν πάει για πεζοπορία
ή να απολαύσουν την ύπαιθρο.
Γύρω στις 7:15, στέλνει το τελευταίο μήνυμα στη μητέρα της.
ΘΑ ΜΟΥ ΑΦΗΝΕ ΤΟ ΒΑΝ ΑΝ ΤΟΝ ΠΛΗΡΩΝΑ
ΧΩΡΙΖΕΤΕ;
Έλεγε ότι θα έβγαζε περισσότερα ως σόλο ταξιδιώτισσα με το βανάκι.
ΟΧΙ, ΕΙΠΑ ΟΤΙ ΘΑ ΕΒΓΑΖΑ ΠΕΡΙΣΣΟΤΕΡΑ ΜΟΝΗ
Μπορέσαμε να εξετάσουμε τη χρήση του υπολογιστή της.
Γύρω στις 8:30, μετακινούσε αρχεία στον σκληρό της δίσκο,
οπότε πιστεύουμε ότι ήταν ζωντανή αυτό το διάστημα,
επειδή τα αρχεία ήταν αρχεία βίντεο
και η δραστηριότητα συμβάδιζε με τη συνηθισμένη της χρήση.
Την επόμενη μέρα,
δεν υπάρχουν πληροφορίες που να υποδεικνύουν ότι είναι εν ζωή.
Ανατρέξαμε σε όλες τις συσκευές της,
όπως το κινητό και ο υπολογιστής,
και πλέον δεν υπήρχε καμία κινητικότητα.
Η έρευνα έδειξε ότι ο Μπράιαν σκότωσε την Γκάμπι
και μετέφερε το πτώμα της εκεί όπου βρέθηκε.
28 ΑΥΓΟΥΣΤΟΥ
Στις 28 του μήνα,
ο Μπράιαν έφυγε από το Σπρεντ Κρικ
και περπάτησε βόρεια προς την περιοχή κάμπινγκ του Κόλτερ Μπέι.
Έβγαζε φωτογραφίες στη διαδρομή.
Κάποιες ήταν τοπία, αλλά πολλές ήταν φωτογραφίες οστών νεκρών ζώων.
Στις 29 του μήνα,
δεδομένα από πύργους κινητής τηλεφωνίας δείχνουν ότι στη 1:20 μ.μ.
παίρνει τη μαμά του, τη Ρομπέρτα, και μιλάνε περίπου 55 λεπτά.
Ο πατέρας του επικοινωνεί με δικηγόρο.
Συνεχίζουν να τηλεφωνούν ο ένας στον άλλο
μέχρι τις 3:30 το μεσημέρι περίπου.
Σύμφωνα με τους παρόχους τηλεφωνίας, όσο ο Μπράιαν περπατάει,
στέλνονται μηνύματα στο κινητό της Γκάμπι στο Σπρεντ Κρικ.
ΕΦΤΑΣΑ ΣΤΟ ΚΟΛΤΕΡ ΜΠΕΪ! ΜΗ ΒΙΑΣΤΕΙΣ
ΕΙΜΑΙ ΣΤΟ ΚΕΝΤΡΟ ΕΠΙΣΚΕΠΤΩΝ.
ΑΝΥΠΟΜΟΝΩ ΝΑ ΔΕΙΣ ΤΑ ΒΟΥΝΑ! ΜΑΚΑΡΙ ΝΑ ΠΕΤΟΥΣΕΣ ΤΟ ΝΤΡΟΟΥΝ
Γεια. Με λένε Μιράντα Μπέικερ και στις 29 Αυγούστου
το αγόρι μου κι εγώ πήραμε τον Μπράιαν με το αμάξι στο Εθνικό Πάρκο Γκραντ Τίτον.
Στις 5:55 μ.μ. στις 29 του μήνα,
η Μιράντα Μπέικερ μετέφερε τον Μπράιαν νότια προς το Τζάκσον.
ΦΡΑΓΜΑ ΛΙΜΝΗΣ ΤΖΑΚΣΟΝ 6:30 Μ.Μ.
Γύρω στις 6:30 με 6:45, τον Μπράιαν πήρε η Νόρμα Τζιν
και τον πήγε μέχρι την είσοδο του κάμπινγκ στο Σπρεντ Κρικ,
όπου είχε αφήσει το βαν.
ΘΑ ΕΡΘΕΙΣ ΝΑ ΜΕ ΠΑΡΕΙΣ ΑΥΡΙΟ; ΔΕΝ ΑΝΤΕΧΩ ΑΛΛΑ ΔΥΟ ΒΡΑΔΙΑ
Τα μηνύματα προς την Γκάμπι διαβάζονται αφού γυρίσει ο Μπράιαν…
ΝΑΙ, ΜΩΡΟ ΜΟΥ, ΑΛΛΗ ΜΙΑ ΝΥΧΤΑ ΕΔΩ
…στο Σπρεντ Κρικ, όπου ήταν το κινητό της.
ΚΑΙ ΔΥΟ ΝΥΧΤΕΣ ΣΤΟ ΚΟΛΤΕΡ ΜΠΕΪ!
Σ' ΑΓΑΠΩ, ΤΑ ΛΕΜΕ ΑΥΡΙΟ
ΛΟΡΕΤΑ ΜΠΟΥΣ ΕΙΔΙΚΗ ΠΡΑΚΤΟΡΑΣ FBI
Τα δύο κινητά αλληλεπιδρούσαν σχεδόν ταυτόχρονα.
Ο Μπράιαν κρατούσε και τα δύο κινητά και μιλούσε απευθείας στον εαυτό του.
Ήταν προφανές ότι προσπαθούσε να δημιουργήσει άλλοθι.
30 ΑΥΓΟΥΣΤΟΥ
Στις 30 Αυγούστου
ο Μπράιαν επέστρεψε από το Γουαϊόμινγκ στη Φλόριντα.
ΒΙΝΤΕΟ ΑΠΟ ΚΑΜΕΡΑ ΑΣΦΑΛΕΙΑΣ ΠΟΥ ΔΕΙΧΝΕΙ ΤΟΝ ΜΠΡΑΪΑΝ ΝΑ ΟΔΗΓΕΙ ΤΟ ΒΑΝ
Από το κινητό της Γκάμπι αποστέλλεται μήνυμα στη μητέρα της,
που της ζητά να μιλήσει με τον παππού,
γιατί ο παππούς έπαιρνε την Γκάμπι.
Σταματάει σε πολλά βενζινάδικα.
Ξέρουμε ότι χρησιμοποιεί τη χρεωστική κάρτα της Γκάμπι
για τη βενζίνη.
Όσο ήταν καθ' οδόν, έγινε ηλεκτρονική μεταφορά χρημάτων…
από την Γκάμπι στον Μπράιαν.
Έλεγε "Αντίο, Μπράιαν, δεν θα σου ξαναζητήσω ποτέ τίποτα"
και μετέφερε 700 δολάρια από τον λογαριασμό της στον δικό του.
Ξέρουμε ότι η Γκάμπι είχε ήδη αποβιώσει.
Ο Μπράιαν χρησιμοποιούσε διάφορες συσκευές
για να στέλνει στον εαυτό του.
Κατά συνέπεια, από αγνοούμενος…
ΚΑΤΑΖΗΤΕΙΤΑΙ
…είχε πλέον μετατραπεί σε ομοσπονδιακό φυγά.
ΘΕΩΡΕΙΤΑΙ ΟΠΛΙΣΜΕΝΟΣ ΚΑΙ ΕΠΙΚΙΝΔΥΝΟΣ
Στις 23 Σεπτεμβρίου εκδόθηκε
ομοσπονδιακό ένταλμα σύλληψης για τον Μπράιαν.
Ο τύπος μπορεί να έχει όπλο, έτσι;
Ναι.
Τελευταία ευκαιρία! Αν είσαι στην αποθήκη, βγες έξω!
Έκτακτη είδηση. Εκδόθηκε ένταλμα σύλληψης για τον Μπράιαν Λόντρι.
Το FBI ζητά τη βοήθεια του κοινού για τον εντοπισμό του.
Μόνο στο FBI, δεχτήκαμε πάνω από 4.000 κλήσεις.
ΗΡΘΕ Ο ΛΟΝΤΡΙ ΓΙΑ ΚΟΤΟΠΟΥΛΟ;
Το είδα στο YouTube.
Ένα άτομο που σκύβει πάνω κάτω σε αυτό το βίντεο.
Πολλοί λένε ότι μοιάζει…
ΣΤΟ ΔΑΣΟΣ ΣΤΙΣ 20 ΣΕΠΤΕΜΒΡΙΟΥ
…με τον Μπράιαν Λόντρι.
ΔΕΙΤΕ ΠΟΣΟ ΜΟΙΑΖΕΙ
Σύμφωνα με την κυρία που τον φωτογράφησε, έφυγε τρέχοντας στη θέα του περιπολικού.
Ο Μπράιαν Λόντρι πιθανόν εθεάθη στην Οκάλα της Φλόριντα.
Ο Ντογκ ο Κυνηγός Επικηρυγμένων συμμετέχει στην αναζήτηση του Λόντρι.
Ξέρω ότι ο μικρός με ξέρει. Μπορεί να είναι θαυμαστής μου.
Έστω και ένα μικρό ίχνος του να πιάσουμε, τελείωσε.
Για να μάθουμε τι ακολούθησε, έπρεπε να βρούμε τι έκανε ο Μπράιαν.
Το πρωί της 14ης Σεπτεμβρίου,
τρεις μέρες πριν δηλωθεί η εξαφάνισή του στην αστυνομία,
μάθαμε ότι κάποιος είχε αφήσει το αμάξι του στο πάρκο…
ΜΑΪΑΚΑΧΑΤΣΙ ΚΡΙΚ
…για μεγάλο χρονικό διάστημα.
Το ανέφεραν αυτό στο αστυνομικό τμήμα του Νορθ Πορτ.
Έψαξαν τις πινακίδες και προέκυψε
ότι ήταν το αμάξι των Λόντρι.
Όταν έμαθαν ότι το αμάξι είχε πάρει κλήση…
οι Λόντρι πήγαν στο πάρκο και το έφεραν πίσω στο σπίτι.
Αυτή η Mustang εδώ είναι;
Πού είναι η Γκάμπι;
Ενημέρωσαν τις αρχές επιβολής του νόμου ότι το πάρκο όπου βρέθηκε το όχημα
ήταν ένα από τα αγαπημένα μέρη του για πεζοπορία.
Μάθαμε ότι ο Μπράιαν είπε στους Λόντρι ότι θα πήγαινε για πεζοπορία,
για να εκτονώσει την πίεση που δεχόταν από το πλήθος
που ήταν μαζεμένο έξω από το σπίτι των Λόντρι.
Θέλουμε απαντήσεις!
Είχε πάρει ένα σακίδιο με εξοπλισμό πεζοπορίας, μια σκηνή, φαγητό.
Πίστευαν ότι θα επέστρεφε.
Ο Μπράιαν συνήθιζε να κάνει πεζοπορία
και να μένει στο δάσος για μέρες.
Γι' αυτό οι Λόντρι δεν επικοινώνησαν με την αστυνομία για το αμάξι,
γιατί περίμεναν ότι θα γύριζε σπίτι.
Η αστυνομία παραδέχεται ότι έχασε τα ίχνη του Μπράιαν Λόντρι
όταν τον μπέρδεψαν με τη μητέρα του.
Η ΑΣΤΥΝΟΜΙΑ ΛΕΕΙ ΟΤΙ ΕΧΟΥΜΕ "ΠΑΡΟΜΟΙΟ ΣΩΜΑΤΟΤΥΠΟ"!
ΠΟΥ ΝΑ ΤΟ ΑΚΟΥΓΕ Ο ΜΠΡΑΪΑΝ!
ΟΛΟΙ ΓΕΛΟΥΝ ΜΕ ΑΥΤΟ ΤΟ ΣΧΟΛΙΟ ΓΙΑΤΙ ΟΥΤΕ ΚΑΤΑ ΔΙΑΝΟΙΑ ΔΕΝ ΙΣΧΥΕΙ
ΚΟΝΤΗ, ΣΤΡΟΥΜΠΟΥΛΗ ΚΑΙ ΜΕ ΜΕΓΑΛΟ ΠΙΣΙΝΟ!
Ή ΚΟΝΤΗ ΤΣΑΧΠΙΝΑ ΚΑΙ ΚΑΛΛΙΓΡΑΜΜΗ!
LOL ΤΟ ΚΑΠΕΛΟ ΘΑ ΕΦΤΑΙΓΕ!
ΕΒΑΛΑΝ ΤΟΥΣ ΚΑΛΥΤΕΡΟΥΣ ΝΑ ΠΑΡΑΚΟΛΟΥΘΟΥΝ
Στις 18 Σεπτεμβρίου
ξεκινήσαμε την αναζήτηση του Μπράιαν στο πάρκο όπου βρέθηκε η Mustang.
Δεν ήταν εύκολη έρευνα.
Το Μαϊακαχάτσι και η προστατευμένη περιοχή Κάρλτον
δημιουργούν ένα τεράστιο πάρκο.
Είναι περίπου 100 τετραγωνικά χιλιόμετρα, πάνω από 80.000 στρέμματα.
Θα δείτε το μονοπάτι μόλις φτάσετε, αλλά θα συνδεθούν.
Συνεργαστήκαμε με τους κρατικούς και τοπικούς εταίρους μας.
Είχαμε οργανώσεις εθελοντών εκεί έξω.
Ομάδα δύο θα είναι η μισή κομητεία Σεϊρασότα.
Όλοι ήθελαν να συμμετέχουν σ' αυτή την έρευνα.
Προσπαθούσαμε να εντοπίσουμε με ντρόουν όποια δραστηριότητα μπορούσαμε να δούμε,
τίποτα περιτυλίγματα πεταμένα στο έδαφος, ίσως κάποιο θερμικό ίχνος.
Είχαμε σκυλιά που εντόπιζαν κάποιες οσμές,
αλλά δέχονταν επίθεση από αλιγάτορες.
Είχαμε να αντιμετωπίσουμε και εβδομάδες βροχής,
οπότε το πάρκο είχε πλημμυρίσει εντελώς
και στις περιοχές έρευνας το νερό έφτανε κυριολεκτικά ως τη μέση ή ως το στήθος.
Είχαμε άτομα που περπατούσαν μες στο νερό επί εβδομάδες,
αναζητώντας τον Μπράιαν.
20 ΟΚΤΩΒΡΙΟΥ
Ο ΜΠΡΑΪΑΝ ΑΓΝΟΕΙΤΑΙ ΕΔΩ ΚΑΙ 37 ΜΕΡΕΣ
Στις 20 Οκτωβρίου
οι υπεύθυνοι άνοιξαν το πάρκο στο κοινό.
Είχε μείνει κλειστό λόγω των πλημμυρών.
Μας ενημέρωσαν ότι οι Λόντρι
θα πήγαιναν στο πάρκο αμέσως μόλις άνοιγε για να βρουν τον Μπράιαν.
Πήγαν και οι αρχές επιβολής του νόμου.
Οι Λόντρι ξεκίνησαν να ψάχνουν τον γιο τους περίπου στις 7:00 το πρωί.
Ήξεραν τα αγαπημένα του μέρη.
Ήξεραν πού του άρεσε να κατασκηνώνει.
Υπήρχε πολλή ένταση στην ατμόσφαιρα.
Ήταν ανέκφραστοι.
Στη μία ώρα έρευνάς τους,
ο Κρις Λόντρι βρήκε την αδιάβροχη τσάντα του Μπράιαν.
Σαράντα πέντε λεπτά αργότερα,
εντοπίστηκαν τα λείψανα του Μπράιαν.
Ήταν περίπου ενάμισι χιλιόμετρο από εκεί που είχε παρκάρει.
Τα υπάρχοντά του ήταν εκεί.
Τα ρούχα του ήταν ακόμα εκεί.
Τα παπούτσια του ήταν εκεί.
Αλλά είχε αποσυντεθεί εντελώς, μέχρι το κόκαλο.
ΝΕΚΡΟΨΙΑ ΣΚΕΛΕΤΙΚΑ ΥΠΟΛΕΙΜΜΑΤΑ
Η έκθεση νεκροψίας προσδιόρισε ότι η αιτία θανάτου
ήταν αυτοκτονία από τραύμα πυροβολισμού στην κεφαλή.
ΑΥΤΟΚΤΟΝΙΑ (ΑΥΤΟΠΥΡΟΒΟΛΙΣΜΟΣ ΜΕ ΠΕΡΙΣΤΡΟΦΟ)
Οι γονείς του βρήκαν τα λείψανά του.
Έπαθα πλάκα.
Δεν το πίστευα. Νόμιζα ότι ήταν ψέματα.
Ήμουν σε φάση "Τι εννοείς; Είναι παράλογο".
Τσαντίστηκα, για να είμαι ειλικρινής. Ήθελα απαντήσεις.
Όταν βρήκαμε τα λείψανά του, αποχαιρετήσαμε και τις απαντήσεις τους.
Δεν έχουμε ακόμα όλες τις απαντήσεις στις ερωτήσεις σας.
ΜΑΪΚΛ ΜΑΚΦΕΡΣΟΝ ΕΙΔΙΚΟΣ ΠΡΑΚΤΟΡΑΣ FBI
Δουλεύουμε επιμελώς για να τις βρούμε.
Μέσα στην αδιάβροχη τσάντα υπήρχαν
φωτογραφίες του Μπράιαν και της Γκάμπι.
Υπήρχε κι ένα αδιάβροχο σημειωματάριο του Μπράιαν.
ΤΟ FBI ΦΩΤΟΓΡΑΦΗΣΕ ΤΟ ΣΗΜΕΙΩΜΑΤΑΡΙΟ ΠΡΟΣ ΤΕΚΜΗΡΙΩΣΗ.
Έγραψε πολλά γράμματα στην οικογένειά του,
κυρίως λέγοντας ότι τους αγαπούσε και αποχαιρετώντας τους.
ΑΥΤΟΚΤΟΝΗΣΑ ΣΤΗΝ ΟΧΘΗ ΤΟΥ ΡΥΑΚΙΟΥ ΓΙΑ ΝΑ ΜΕ ΚΑΤΑΣΠΑΡΑΞΟΥΝ ΤΑ ΖΩΑ.
Έλεγε μια ιστορία…
ΕΤΣΙ ΙΣΩΣ ΧΑΡΕΙ Η ΟΙΚΟΓΕΝΕΙΑ ΤΗΣ.
…που κατέληγε σ' αυτό που συνέβη στην Γκάμπι.
ΗΤΑΝ ΜΙΑ ΑΝΑΠΑΝΤΕΧΗ ΤΡΑΓΩΔΙΑ.
ΓΥΡΙΖΟΝΤΑΣ ΒΙΑΣΤΙΚΑ ΣΤΟ ΑΜΑΞΙ, ΠΡΟΣΠΑΘΕΙ ΝΑ ΔΙΑΣΧΙΣΕΙ ΤΑ ΡΕΜΑΤΑ.
ΑΚΟΥΩ ΕΝΑΝ ΠΑΦΛΑΣΜΟ ΚΑΙ ΜΙΑ ΚΡΑΥΓΗ. ΙΣΑ ΠΟΥ ΒΛΕΠΩ.
ΤΗ ΒΡΗΚΑ ΝΑ ΑΝΑΠΝΕΕΙ ΜΕ ΔΥΣΚΟΛΙΑ, ΝΑ ΑΓΚΟΜΑΧΑ…
ΕΙΧΕ ΞΕΠΑΓΙΑΣΕΙ. Η ΘΕΡΜΟΚΡΑΣΙΑ ΕΙΧΕ ΠΕΣΕΙ.
ΟΤΑΝ ΤΗΝ ΕΒΓΑΛΑ ΑΠΟ ΤΟ ΝΕΡΟ, ΔΕΝ ΜΠΟΡΟΥΣΕ ΝΑ ΜΟΥ ΠΕΙ ΠΟΥ ΠΟΝΟΥΣΕ.
ΕΝΩ ΤΗΝ ΚΟΥΒΑΛΟΥΣΑ, ΕΒΓΑΖΕ ΣΥΝΕΧΕΙΑ ΚΡΑΥΓΕΣ ΠΟΝΟΥ.
ΞΑΠΛΩΣΑ ΔΙΠΛΑ ΤΗΣ ΚΑΙ ΜΙΛΟΥΣΕ ΤΡΕΜΟΝΤΑΣ,
ΑΓΚΟΜΑΧΟΥΣΕ, ΖΗΤΟΥΣΕ ΝΑ ΣΤΑΜΑΤΗΣΕΙ Ο ΠΟΝΟΣ.
ΕΒΑΛΑ ΤΕΛΟΣ ΣΤΗ ΖΩΗ ΤΗΣ. ΤΟ ΘΕΩΡΗΣΑ ΠΡΑΞΗ ΕΛΕΟΥΣ.
ΑΛΛΑ ΑΠΟ ΤΗ ΣΤΙΓΜΗ ΠΟΥ ΑΠΟΦΑΣΙΣΑ ΝΑ ΤΗΝ ΑΠΑΛΛΑΞΩ ΑΠΟ ΤΟΝ ΠΟΝΟ
ΗΞΕΡΑ ΟΤΙ ΔΕΝ ΜΠΟΡΟΥΣΑ ΧΩΡΙΣ ΕΚΕΙΝΗ.
Καμία εκδοχή του αφηγήματος του Μπράιαν δεν ήταν ακριβής
με βάση τη νεκροψία της Γκάμπι.
Η μόνη αιτία του θανάτου της ήταν ο στραγγαλισμός
και αυτό που είπε δεν είχε ούτε αμυδρή σχέση.
ΖΗΤΩ ΣΥΓΓΝΩΜΗ ΑΠΟ ΤΗΝ ΟΙΚΟΓΕΝΕΙΑ ΤΗΣ.
Στα γράμματα έλεγε ότι ήθελε να έρθει εδώ…
ΘΕΩΡΩ ΤΑ ΑΔΕΡΦΙΑ ΤΗΣ ΚΑΛΟΥΣ ΜΟΥ ΦΙΛΟΥΣ.
…για να σταθεί απέναντί μου
και να ομολογήσει, ώστε να τον κανονίσουμε.
ΗΘΕΛΑ ΝΑ ΜΕ ΣΚΟΤΩΣΕΙ Ο ΤΖΕΪΜΣ Ή Ο ΤΙΤΖΕΪ.
ΒΑΖΩ ΤΕΛΟΣ ΣΤΗ ΖΩΗ ΜΟΥ, ΔΕΝ ΑΝΤΕΧΩ ΑΛΛΟ ΧΩΡΙΣ ΑΥΤΗ.
Μου φαινόταν περίεργο το ότι έγραψε
"Μην μπλέκετε τους γονείς μου. Δεν έκαναν τίποτα κακό".
ΕΧΑΣΑΝ ΓΙΟ ΚΑΙ ΚΟΡΗ.
Βρίσκω αηδιαστικό το συγκεκριμένο γράμμα.
Προσωπικά, αγαπώ τη μητέρα μου,
μα θα ανησυχούσα πολύ αν μου έστελνε τέτοιο γράμμα.
ΚΑΨ' ΤΟ ΜΟΛΙΣ ΤΟ ΔΙΑΒΑΣΕΙΣ
Την πρώτη φορά που είδαμε το γράμμα
ήμασταν πολύ σοκαρισμένοι και θυμωμένοι που…
Πώς μπορεί να γράφει…
αυτό το γράμμα;
Είναι αηδιαστικό.
Με αηδίασε.
Του είπε
"Θα σου φέρω φτυάρι για να θάψουμε μαζί το πτώμα;
Απίστευτο.
Ακόμα δεν γνωρίζουμε σε τι βαθμό συμμετείχαν οι γονείς του.
Αυτό που ξέρουμε είναι ότι στις 29 Αυγούστου
ο Μπράιαν έκανε πολλές κλήσεις στους γονείς του.
Επικοινώνησαν ο ένας με τον άλλον πολλές φορές.
Μάθαμε ότι τους είπε πως η Γκάμπι είχε φύγει και ότι χρειαζόταν δικηγόρο.
Μάθαμε ότι ο Μπράιαν τηλεφώνησε πανικόβλητος
στους γονείς του ότι η Γκάμπι είχε φύγει
και ότι χρειαζόταν βοήθεια.
Τότε, οι γονείς του έστειλαν χρήματα σε δικηγόρο.
Πήραν τον δικηγόρο τους, του έκοψαν μια επιταγάρα
και είπαν ότι δεν ήξεραν τίποτα, μόνο ότι είχε φύγει.
Δεν ξέρουμε τίποτα.
Πετάς 25.000 δολάρια για τα οποία έχεις μοχθήσει
σε έναν δικηγόρο από το Γουαϊόμινγκ;
Και μετά μου λες ότι δεν ρώτησες πού είναι;
Είναι μαλακίες. Αυτό έχω να πω εγώ.
Θεωρώ ότι τα λεφτά στον δικηγόρο
ήταν για να εκπροσωπήσει κάποιον που διέπραξε φόνο.
Ξέραμε ότι δεν θα φτάναμε ποτέ στις απαντήσεις που ελπίζαμε να πάρουμε,
γιατί οι μόνοι δύο άνθρωποι που ήξεραν τι συνέβη
ήταν και οι δύο νεκροί.
Η εικόνα που είχα για τον Μπράιαν έχει καταστραφεί εντελώς.
Έκανε κάτι απαίσιο.
Δεν υπάρχει επιστροφή.
Ήμουν φίλη του Μπράιαν,
αλλά ήμουν και πολύ δεμένη με την Γκάμπι.
ΑΓΓΙΞΕ ΤΟΝ ΚΟΣΜΟ
Σκέφτομαι την οικογένειά της συνεχώς.
Θρηνείς κάθε μέρα.
Όσο και να χαμογελάς, ο πόνος είναι πάντα εκεί.
-Δεν υποχωρεί ποτέ. -Ποτέ.
ΟΚΤΩΒΡΙΟΣ 2022
ΕΝΑΝ ΧΡΟΝΟ ΜΕΤΑ ΤΟΝ ΘΑΝΑΤΟ ΤΗΣ ΓΚΑΜΠΙ
Πάμε στο Τίτονς και το Σπρεντ Κρικ.
Πάμε να δούμε πώς είναι.
Αποφασίσαμε οικογενειακώς
ότι θέλαμε να επισκεφτούμε το σημείο όπου βρέθηκε η Γκάμπι.
Θέλαμε να πάμε τα αδέρφια της Γκάμπι.
Επίσης, πήραμε μαζί μας τον Τζάκσον και τη Ρόουζ.
Με το που προσγειώθηκα,
οι μόνες λέξεις που μπορούσα να προφέρω ήταν "Θεέ μου",
επειδή ήταν πολύ όμορφα εκεί.
Είμαστε εδώ στο Σπρεντ Κρικ.
Πανέμορφη μέρα.
Θα πάμε στο σημείο.
Μόλις φτάσαμε εκεί που ήταν η Γκάμπι,
ένιωθες την παρουσία της και το πνεύμα της.
Το ξέρω.
Σ' αγαπώ, Γκαμπς.
Φρέσκο, καινούργιο.
Ήταν μια πολύ όμορφη στιγμή.
Έφερα τις στάχτες της Γκάμπι.
Τα παιδιά βρήκαν διάφορες περιοχές για να σκορπίσουν τις στάχτες της.
-Μαμά, το κάναμε καλά. -Εντάξει.
Εγώ τη σκόρπισα μαζί με τη μικρότερη αδερφή της.
Ήταν πολύ δύσκολο,
αλλά ήταν αυτό
ακριβώς που θα ήθελε η Γκάμπι.
Ήταν ευεργετικό να είμαστε όλοι μαζί.
Πραγματικά νιώσαμε κοντά στην Γκάμπι εκείνη τη μέρα.
Έχω μια φωτογραφία
με μια τεράστια σφαίρα στη μέση.
Δεν ξέρω αν ο κόσμος τα πιστεύει αυτά, αλλά ξέρω ότι η Γκάμπι ήταν μαζί μας.
Παρόλο που χάσαμε την Γκάμπι,
πολλοί άλλοι έχουν σωθεί χάρη σ' αυτή.
Λαμβάνουμε μηνύματα που λένε
"Η ιστορία της Γκάμπι με έκανε να αφήσω το αγόρι μου.
Ζήτησα βοήθεια και κάνω ό,τι μπορώ".
Είναι πανέμορφο και συγκινητικό.
Ιδρύσαμε το Ίδρυμα Γκάμπι Πετίτο.
Θέλαμε να στρέψουμε την προσοχή
στους κινδύνους και τα σημάδια της ενδοοικογενειακής βίας,
να πετύχουμε περισσότερη ευαισθητοποίηση, πρόληψη.
Ψάχνουν βοήθεια και λένε "Θα πάω στην ιστοσελίδα της Γκάμπι, του ιδρύματος.
Τι κάνω; Χρειάζομαι βοήθεια".
Υπάρχει ένα κουμπί βοήθειας στη σελίδα.
Κάνεις κλικ και σε καθοδηγεί στους σωστούς πόρους.
Αυτή η ιστορία είναι μοναδική,
αλλά υπάρχουν πολλοί άλλοι άνθρωποι εκεί έξω που αγνοούνται και…
Είναι επίσης σημαντικοί.
Η δουλειά μου είναι σημαντική.
Οι ζωές των θυμάτων είναι σημαντικές.
Έχω μιλήσει με πολλές οικογένειες
που ακόμα ψάχνουν τα αγαπημένα τους πρόσωπα
και αυτό σου ραγίζει την καρδιά.
Η ιστορία της αναθέρμανε τη συζήτηση για τις προβεβλημένες υποθέσεις
και την εμμονή των ΜΜΕ με τις αγνοούμενες λευκές γυναίκες.
Φανταστείτε τους ανθρώπους στην κοινότητα όπου εξαφανίστηκε η Γκάμπι
που ξέρουν ότι την τελευταία δεκαετία πάνω από 700 ιθαγενείς
έχουν εξαφανιστεί και δεν έχει ακουστεί λέξη.
Μία λευκή αγνοούμενη εμφανίζεται στην αυλή τους
και έχει την προσοχή του κόσμου.
Όταν το άκουσα, δεν το πήρα και τόσο καλά στην αρχή.
Με ξάφνιασε ο ισχυρισμός ότι είχε να κάνει με το χρώμα.
Δεν σημαίνει ότι δεν είναι σημαντική.
Σημαίνει ότι υπάρχει υπερπροβολή στα ΜΜΕ των λευκών γυναικών που αγνοούνται
και υποεκπροσώπηση στα ΜΜΕ
των μαύρων, μελαψών, και ιθαγενών αγνοουμένων.
Τότε άρχισα να το ψάχνω περισσότερο.
Το FBI έκλεισε το περασμένο έτος
με πάνω από 89.000 εκκρεμείς υποθέσεις αγνοουμένων.
Το 45% αφορούσε έγχρωμα άτομα
και ελάχιστες από αυτές τις υποθέσεις καλύφθηκαν ειδησεογραφικά.
Τα ΜΜΕ έχουν δύναμη.
Έχει σημασία όταν ξέρουν όλοι το πρόσωπό τους.
Το νομοσχέδιο για την ενδοοικογενειακή βία σαρώνει στο Καπιτώλιο,
με την υποστήριξη και των γονιών της Γκάμπι Πετίτο.
Δεν πρέπει να φοβάστε αυτούς που αγαπάτε.
Οι γονείς της Πετίτο στη νομοθετική έδρα της Γιούτα
τάσσονται υπέρ του νομοσχεδίου της Γερουσίας,
που απαιτεί από την αστυνομία να κάνει 11 ερωτήσεις
για να διαπιστώσει αν ένας σύντροφος κινδυνεύει να τραυματιστεί ή να σκοτωθεί.
Αν η εκτίμηση θνησιμότητας, στην οποία έχω εντρυφήσει
τις τελευταίες εβδομάδες,
είχε χρησιμοποιηθεί στην περίπτωσή της, η Γκάμπι θα ήταν εδώ σήμερα, πιστεύω.
Ακόμα δυσκολευόμαστε να αφομοιώσουμε ότι η Γκάμπι δεν είναι πια μαζί μας.
Ελπίζω να την κάναμε περήφανη. Να μας κοιτάζει από ψηλά
και να λέει "Ευχαριστώ που γίνατε η φωνή μου όταν δεν μπορούσα να μιλήσω".
Κάθε φορά που ταράζομαι επειδή μου λείπει,
η φωνή της μου λέει "Μαμά, είμαι καλά. Κόφ' το".
Θέλει να περνάω καλά και να ζω τη ζωή μου.
Είναι πολύ σημαντικό μήνυμα αυτό.
Ακριβώς πριν τη γνωρίσω,
είχα μια κακοποιητική σχέση.
Η Γκάμπι με έπεισε ότι άξιζα περισσότερα.
Επιλέγω να ζήσω τη ζωή μου, αυτό θα ήθελε η Γκάμπι να κάνω.
Νομίζω ότι τα πάω καλά. Θα ήταν περήφανη.
Η Γκάμπι λάτρευε τη ζωή.
Τη μεγαλύτερη,
ατρόμητη
ζωή που θα μπορούσες να έχεις.
Και ήμουν πολύ περήφανη γι' αυτήν.
Μας εμπνέει να γινόμαστε καλύτεροι κάθε μέρα.
ΣΤΙΣ 19 ΑΥΓΟΥΣΤΟΥ 2021 Η ΓΚΑΜΠΙ ΠΕΤΙΤΟ
ΞΕΚΙΝΗΣΕ ΤΟ ΚΑΝΑΛΙ YOUTUBE ΓΙΑ ΤΗ ΖΩΗ ΣΤΟ ΒΑΝ
ΚΑΙ ΔΗΜΟΣΙΕΥΣΕ ΤΟ ΠΡΩΤΟ ΚΑΙ ΜΟΝΑΔΙΚΟ ΤΗΣ ΒΙΝΤΕΟ.
ΠΡΙΝ ΑΠΟ ΤΗ ΔΟΛΟΦΟΝΙΑ ΤΗΣ,
ΤΟ ΒΙΝΤΕΟ ΤΗΣ ΓΚΑΜΠΙ ΕΙΧΕ ΛΙΓΟΤΕΡΕΣ ΑΠΟ 500 ΠΡΟΒΟΛΕΣ.
ΣΗΜΕΡΑ ΤΟ ΒΙΝΤΕΟ ΤΗΣ ΓΚΑΜΠΙ ΕΧΕΙ ΠΑΝΩ ΑΠΟ 7 ΕΚΑΤΟΜΜΥΡΙΑ ΠΡΟΒΟΛΕΣ.
Η ΖΩΗ ΣΤΟ ΒΑΝ ΞΕΚΙΝΑΜΕ ΤΟ ΤΑΞΙΔΙ ΤΗΣ ΖΩΗΣ ΣΤΟ ΒΑΝ
ΣΤΙΣ ΗΠΑ, ΣΧΕΔΟΝ ΟΙ ΜΙΣΕΣ ΓΥΝΑΙΚΕΣ
ΘΑ ΥΠΟΣΤΟΥΝ ΒΙΑ ΑΠΟ ΤΟΝ ΣΥΝΤΡΟΦΟ ΤΟΥΣ ΚΑΠΟΙΑ ΣΤΙΓΜΗ ΣΤΗ ΖΩΗ ΤΟΥΣ.
ΑΝ ΕΣΥ Ή ΚΑΠΟΙΟΣ ΠΟΥ ΓΝΩΡΙΖΕΙΣ ΕΧΕΤΕ ΥΠΟΣΤΕΙ ΕΝΔΟΟΙΚΟΓΕΝΕΙΑΚΗ ΒΙΑ,
ΘΑ ΒΡΕΙΤΕ ΠΛΗΡΟΦΟΡΙΕΣ ΚΑΙ ΠΟΡΟΥΣ ΣΤΟ WANNATALKABOUTIT.COM
ΜΕΧΡΙ ΣΗΜΕΡΑ, ΔΕΝ ΕΧΕΙ ΑΣΚΗΘΕΙ ΚΑΜΙΑ ΠΟΙΝΙΚΗ ΔΙΩΞΗ ΣΤΟΥΣ ΛΟΝΤΡΙ.
ΤΟ 2022 Η ΟΙΚΟΓΕΝΕΙΑ ΠΕΤΙΤΟ-ΣΜΙΝΤ ΚΑΤΕΘΕΣΕ ΑΓΩΓΗ ΓΙΑ ΑΝΘΡΩΠΟΚΤΟΝΙΑ
ΚΑΤΑ ΤΩΝ ΡΟΜΠΕΡΤΑ ΚΑΙ ΚΡΙΣ ΛΟΝΤΡΙ. ΗΡΘΑΝ ΣΕ ΣΥΜΒΙΒΑΣΜΟ ΤΟ 2024.
Η ΟΙΚΟΓΕΝΕΙΑ ΛΟΝΤΡΙ ΑΡΝΗΘΗΚΕ, ΜΕΣΩ ΤΟΥ ΔΙΚΗΓΟΡΟΥ ΤΗΣ, ΝΑ ΣΧΟΛΙΑΣΕΙ.
Υποτιτλισμός: Μιχαέλα Στεργιοπούλου